#### 

Obec Tureň v súlade s ustanovením § 6 Zákona číslo 369/1990 Zb. o obecnom zriadení v znení neskorších predpisov a Zákona číslo 582/2004 Z. z. o miestnych daniach a  poplatku za komunálne odpady a drobné stavebné odpady v znení neskorších predpisov

#### vydáva

Všeobecne záväzné nariadenie

č. 1/2020

o poplatku za komunálne odpady a drobné stavebné odpady

na kalendárny rok 2021

NÁVRH

#### 

#### VZN č. .........../2020 bolo schválené uznesením č. ...../2020 dňa ......................

#### VZN nadobúda účinnosť dňom 1.1.2021

Obec ukladá poplatok za komunálne odpady a drobné stavebné odpady.

**ČLÁNOK I**

**§ 1**

**Predmet poplatku**

Poplatok sa platí za komunálne odpady a drobné stavebné odpady, okrem elektro odpadov a akumulátorov pochádzajúcich od fyzických osôb a biologicky rozložiteľného kuchynského a reštauračného odpadu, ktoré vznikajú na území obce Tureň.

**§ 2**

**Poplatník**

1. Poplatníkom je:
   1. fyzická osoba, ktorá má v obci trvalý pobyt alebo prechodný pobyt alebo je na území obce oprávnená užívať alebo užíva byt, nebytový priestor, pozemnú stavbu alebo záhradu, vinicu, ovocný sad, trvalý trávnatý porast na iný účel ako podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľnosti ako vodná plocha,
   2. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
   3. podnikateľ ( fyzická alebo právnická osoba), ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
2. Poplatníkom nie je osoba, ktorej oprávnenie užívať nehnuteľnosť vyplýva z povahy právneho vzťahu a poplatníkom podľa ods.1, ak na jeho základe
   1. užíva priestory nehnuteľností vyhradené na prechodné ubytovanie v zariadení na to určenom,
   2. je hospitalizovaná v zariadení poskytujúcom služby zdravotnej starostlivosti
   3. sa jej poskytuje sociálna služba v zariadení sociálnych služieb pobytovou formou,
   4. užíva z dôvodu plnenia povinnosti vyplývajúcich z pracovnoprávneho vzťahu alebo iného obdobného vzťahu s poplatníkom nehnuteľnosť, ktorú má právo užívať alebo ju užíva aj poplatník,
   5. v nehnuteľnosti, ktorú má poplatník právo užívať alebo užíva, vykonáva pre poplatníka práce alebo mu poskytuje iné služby v rámci výkonu svojej činnosti a pri tejto činnosti produkuje len komunálne odpady alebo drobné stavebné odpady.

1. Ak žije v spoločnej domácnosti viacero poplatníkov plnenie povinnosti poplatníka môže za ostatných členov prevziať jeden z nich, takouto osobou nemôže byť ten, kto sa dlhodobo zdržiava mimo územia republiky, alebo je nezvestný.

1. Poplatková povinnosť vzniká dňom, ktorým nastane skutočnosť uvedená v odseku 1.

**ČLÁNOK II**

**§ 3**

**Určenie poplatku**

1. Množstvový zber je zber komunálnych odpadov a  drobných stavebných odpadov pri ktorom ich pôvodca platí poplatok ustanovený podľa osobitného zákona vo výške, ktorá je priamo úmerná množstvu týchto odpadov vyprodukovaných pôvodcom za daný čas.
2. Poplatník si určí veľkosť nádoby a to: 120 l (prípadne 110 l a 140 l), 240 l alebo 1100 l.
3. Poplatok za 1 liter činí 0,03846 EUR
4. Obec určí poplatok súčinnom frekvencie vývozu ( 26 resp. 27 týždňov alebo 13 týždňov), sadzby ( 0,03846 €) a objemu zbernej nádoby ( 110, 120 l, 140 l, 240 l a 1110 l).

Poplatok za nádobu sa určuje súčinom frekvencie vývozov, sadzby a objemu zberovej nádoby. (Napr. 26 týždňov x 120 litrov x 0,03846 €/rok)

1. Odovzdávanie drobného stavebného odpadu je možný na Obcou určenom mieste a obcou určenom čase. Správca dane určuje sadzbu poplatku DSO na 0,078 €/ kg drobného stavebného odpadu bez obsahu škodlivín.

**§ 4**

**Spôsob platenia poplatku**

Pri množstevnom zbere obec poplatok nevyrubuje rozhodnutím.

Poplatok sa platí:

- v hotovosti do pokladne na Obecnom úrade v Turni,

- bankovým prevodom na účet Obce Tureň v peňažnom ústave.

Po uhradení poplatku si poplatník prevezme nálepku na smetnú nádobu.

Splatnosť poplatku za komunálne odpady obec určuje uhradiť v  jednej splátke.

Nálepka za aktuálny rok je platná do 31.1. nasledujúceho roka.

Poplatok za kg drobného stavebného odpadu sa uhrádza na zbernom mieste poverenému zamestnancovi obce.

Základ dane sa zaokrúhľuje na celé eurá nahor.

**ČLÁNOK III**

**§ 5**

**Oznamovacia povinnosť**

1. Poplatník je povinný do jedného mesiaca odo dňa vzniku povinnosti platiť poplatok odo dňa, keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia určeného obcou, za ktoré platil poplatok, v prípade, ak došlo k zmene už ohlásených údajov, ohlásiť obci
   1. svoje meno, priezvisko, dátum narodenia, adresu trvalého pobytu, adresu prechodného pobytu, ak je poplatníkom osoba v súlade s úst. § 77 ods.2 písm. b/ alebo c/ Z.č.582/2004 Z.z. názov alebo obchodné meno, sídlo alebo miesto podnikania, identifikačné číslo,
   2. identifikačné údaje iných osôb, ak za ne plní povinnosti poplatníka v súlade s ust. § 77 ods.7 Z.č.582/2004 Z.z.
   3. údaje rozhodujúce na určenie poplatku podľa § 79 Z.č.582/2004 Z.z. spolu s ohlásením predloží aj doklady potvrdzujúce uvádzané údaje; ak súčasne požaduje zníženie alebo odpustenie poplatku podľa § 83 Z.č.582/2004 Z.z. aj doklady, ktoré odôvodňujú zníženie alebo odpustenie poplatku.

1. Poplatník je oprávnený podať obci oznámenie aj v prípade, ak zistí, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.

**ČLÁNOK IV**

**§ 6**

**Vrátenie poplatku**

Obec vráti poplatok, alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti:

1. na základe žiadosti daňového subjektu
2. ak má daňový subjekt vyrovnané všetky daňové a poplatkové povinnosti

**ČLÁNOK V**

**§ 7**

**Úľavy a zníženia**

Znížený poplatok :

* 1. znížený poplatok za 120 l nádobu pre samostatne žijúcu fyzickú osobu staršiu ako 62 rokov sa určuje súčinom frekvencie vývozov 13 týždňov, sadzby a objemu zberovej nádoby a koeficientu 0,03846 na 1 rok, t.j. 47 € ročne.

**ČLÁNOK VI**

**§ 9**

**Zrušovacie ustanovenie**

Dňom nadobudnutia účinnosti tohto všeobecného záväzného nariadenia stráca účinnosť VZN o poplatku za komunálne odpady a drobné stavebné odpady z roku 2013.

**ČLÁNOK VII**

**§ 10**

**Prechodné a záverečné ustanovenia**

1. Pri uplatňovaní tohto VZN v ďalších prípadoch platia ustanovenia zákona NR SR č. 582/2004 Z.z. o miestnych daniach a miestnom poplatku za komunálny odpad a drobný stavebný odpad v znení neskorších predpisov a ustanovenia Zákona SNR č. 563/2009 Z.z. o správe daní a poplatkov ( daňový poriadok ) a o zmene a doplnení niektorých zákonov.
2. Zmeny a doplnky tohto VZN schvaľuje obecné zastupiteľstvo.
3. Návrh VZN vyvesený na úradnej tabuli dňa 27.11.2020
4. Na tomto všeobecne záväznom nariadení obce Tureň sa uznieslo Obecné zastupiteľstvo v Turni dňa .................... uznesením č. **...../2020**
5. Toto nariadenie nadobúda účinnosť 01.01.2021

Štefan Čermák

starosta obce